section_heading: F-105B
paragraph_text: Iako je 1959. USAF otkazao drugog predloženog dvosjeda F-105, u službi se našao jedan pod oznakom F-105E te je uskoro dokazao kako je dvosjed za obuku nužan kako bi se piloti što brže naviknuli na novi zrakoplov. Razvijen je i drugi dvosjedni prototip pod oznakom F-105F a prvi put j epoletio 11. srpnja 1963. s testnim pilotom Carlom Ardereyem. U službu je ušao pred kraj iste godine. Dvosjed je ima tandem sjedala, dvostruke kontrole i mogućnost nadolijevanja goriva u letu. Trup je produljen za 79 centimetara kako bi se smjestio drugi kokpit. F-105F je bio uz to i potpuno borbeno spreman, imao je ugrađeni top a mogao je ponijeti i nuklearno oružje. Posljednji od 143 F-105F je dostavljen u siječnju 1965. čime je završila proizvodnja Thunderchiefa.